ประกาศกรมสรรพากรเรื่อง ขยายกําหนดเวลายื่นรายการเพื่อชําระหรือขอคืนภาษีมูลค่าเพิ่มของนิติบุคคลอาคารชุด----------------------------------------------ตามที่กรมสรรพากรได้ออกประกาศกรมสรรพากร เรื่อง ขยายกําหนดเวลายื่นรายการเพื่อชําระหรือขอคืนภาษีมูลค่าเพิ่มของนิติบุคคลอาคารชุด ลงวันที่ 25 กันยายน พ.ศ.2540 เพื่อขยายกําหนดเวลายื่นรายการ (แบบ ค.10) เพื่อปรับปรุงการเสียภาษีตามแบบแสดงรายการของนิติบุคคลอาคารชุด ที่เข้าลักษณะตามคําวินิจฉัยของคณะกรรมการวินิจฉัยภาษีอากรที่ 33/2540 ลงวันที่ 24 กุมภาพันธ์ พ.ศ.2540 ซึ่งได้จดทะเบียนภาษีมูลค่าเพิ่มไว้โดยให้สามารถขอคืนภาษีขายที่ได้ยื่นชําระไว้แล้วได้ แม้จะเป็นระยะเวลาเกินกว่า 3 ปี ตามมาตรา 84/1 แห่งประมวลรัษฎากร พร้อมกับชําระภาษีซื้อในส่วนที่ได้รับคืนหรือได้ใช้เครดิตในการเสียภาษีมูลค่าเพิ่มไปแล้วให้แก่กรมสรรพากร โดยไม่ต้องเสียเบี้ยปรับ เงินเพิ่มและไม่ต้องรับผิดทางอาญา นั้นเนื่องจากยังมีนิติบุคคลอาคารชุดอีกเป็นจํานวนมาก ไม่สามารถใช้สิทธิได้ทันภายในกําหนดเวลาตามประกาศกรมสรรพากรดังกล่าว จึงไม่มีสิทธิขอคืนภาษีมูลค่าเพิ่มที่ได้ชําระไว้แล้วเป็นเวลาเกินกว่า 3 ปีรัฐมนตรีว่าการกระทรวงการคลัง โดยอาศัยอํานาจตามความในมาตรา 3 อัฏฐวรรคสอง แห่งประมวลรัษฎากร จึงขยายกําหนดเวลายื่นรายการ (แบบ ค.10) เพื่อปฏิบัติการเสียภาษีมูลค่าเพิ่มตามแบบแสดงรายการ โดยชําระภาษีซื้อและคืนภาษีขายของนิติบุคคลอาคารชุดออกไปอีกครั้งหนึ่ง ตามหลักเกณฑ์ วิธีการ และเงื่อนไข ดังต่อไปนี้ข้อ ๑ นิติบุคคลอาคารชุดต้องเข้าลักษณะตามคําวินิจฉัยของคณะกรรมการวินิจฉัยภาษีอากรที่ 33/2540 ลงวันที่ 24 กุมภาพันธ์ พ.ศ.2540 นั่นคือ เป็นนิติบุคคลอาคารชุดที่จัดตั้งขึ้นตามกฎหมายว่าด้วยอาคารชุด ซึ่งกระทํากิจการเฉพาะตามหลักเกณฑ์ที่กําหนดดังต่อไปนี้ ทําให้ไม่เข้าลักษณะเป็นผู้ประกอบการที่อยู่ในบังคับต้องเสียภาษีมูลค่าเพิ่ม ตามมาตรา 77/2 แห่งประมวลรัษฎากร จึงไม่ต้องนําเงินกองทุน ค่าใช้จ่ายส่วนกลาง และค่าสาธารณูปโภคที่เป็นค่าไฟฟ้า น้ําประปา โทรศัพท์ หรือค่าใช้จ่ายที่จําเป็นอย่างอื่นที่เรียกเก็บจากเจ้าของห้องชุดมารวมคํานวณเสียภาษีมูลค่าเพิ่ม(1) นิติบุคคลอาคารชุดต้องกระทํากิจการเฉพาะเพื่อจัดการและดูแลรักษาทรัพย์ส่วนกลางหรือกระทําการใดๆ เพื่อประโยชน์ตามวัตถุประสงค์ตามที่กฎหมายว่าด้วยอาคารชุดกําหนดไว้(2) นิติบุคคลอาคารชุดต้องไม่กระทํากิจการใดนอกเหนือจากวัตถุประสงค์ตามที่กฎหมายว่าด้วยอาคารชุดกําหนดไว้(3) นิติบุคคลอาคารชุดต้องไม่ขายสินค้าหรือให้บริการใดกับบุคคลอื่นซึ่งมิใช่เจ้าของห้องชุดนั้น และ(4) กิจการตามวัตถุประสงค์ตาม (1) ต้องเป็นกิจการซึ่งตามปกติวิสัยในการจัดการดูแลรักษาอาคารชุดเป็นกิจการที่จําเป็นและสมควรข้อ ๒ นิติบุคคลอาคารชุดที่เข้าลักษณะตามข้อ 1 และได้จดทะเบียนภาษีมูลค่าเพิ่มไว้แล้ว ซึ่งมีความประสงค์จะขอคืนภาษีมูลค่าเพิ่มที่ได้ชําระไว้ในขณะยื่นแบบแสดงรายการก่อนที่จะได้มีคําวินิจฉัยของคณะกรรมการวินิจฉัยภาษีอากรดังกล่าว ไม่ว่านิติบุคคลอาคารชุดนั้นจะได้รับแจ้งการประเมินหรือคําสั่งให้เสียภาษีมูลค่าเพิ่มไว้แล้ว หรืออยู่ระหว่างถูกเรียกตรวจสอบไต่สวน หรืออยู่ระหว่างการอุทธรณ์ต่อคณะกรรมการพิจารณาอุทธรณ์หรือต่อศาล ให้ยื่นรายการ(แบบ ค.10) พร้อมรายการแสดงรายละเอียดของภาษีขายและภาษีซื้อ พร้อมทั้งภาษีที่ชําระหรือขอคืนเป็นรายเดือนภาษีตามแบบแสดงรายการที่ได้ยื่นไว้เดิมพร้อมกับชําระหรือขอคืนภาษีมูลค่าเพิ่มภายในระยะเวลาตามที่กําหนดในข้อ 4 โดยไม่ต้องเสียเบี้ยปรับและเงินเพิ่ม รวมทั้งไม่ต้องรับผิดทางอาญาสําหรับภาษีมูลค่าเพิ่มในกรณีดังกล่าวข้อ ๓ ในกรณีที่มีภาษีมูลค่าเพิ่มอยู่ระหว่างการพิจารณาอุทธรณ์ ของคณะกรรมการพิจารณาอุทธรณ์หรือศาล นิติบุคคลอาคารชุดต้องทําคําร้องเป็นหนังสือขอถอนอุทธรณ์ต่อคณะกรรมการพิจารณาอุทธรณ์ หรือถอนฟ้องต่อศาลในกรณีที่เป็นโจทก์ หรือทําคําร้องเป็นหนังสือขอให้กรมสรรพากรถอนฟ้องต่อศาลกรณีที่เป็นจําเลย และคณะกรรมการพิจารณาอุทธรณ์หรือศาลได้อนุมัติหรืออนุญาตแล้วข้อ ๔ นิติบุคคลอาคารชุดที่ประสงค์จะได้รับสิทธิประโยชน์ตามประกาศนี้ให้ยื่นรายการ(แบบ ค.10)ตั้งแต่วันที่ 1 พฤศจิกายน พ.ศ.2542 ถึงวันที่ 30 เมษายน พ.ศ.2543การยื่นรายการ(แบบ ค.10) ตามวรรคหนึ่ง ให้ยื่น ณ ที่ว่าการอําเภอ หรือเขตท้องที่ ที่ได้ยื่นจดทะเบียนภาษีมูลค่าเพิ่มไว้ข้อ ๕ อธิบดีกรมสรรพากรมีอํานาจกําหนดหลักเกณฑ์ วิธีการ เงื่อนไข และสถานที่ขอคืนภาษีมูลค่าเพิ่ม เพื่อปฏิบัติการตามประกาศนี้ได้ตามที่เห็นสมควรผู้มีอํานาจลงนาม - ประกาศ ณ วันที่ 26 พฤศจิกายน พ.ศ. 2542 เกรียงศักดิ์ วัฒนวรางกูรรองอธิบดี รักษาราชการแทนอธิบดีกรมสรรพากร